**Cenu aptaujas “Saules paneļu uzstādīšana SIA “LIMBAŽU SILTUMS””, ID Nr. LS 2024/13, atbildes uz Pretendentu jautājumiem.**

**Jautājums**

*Ja esmu pareizi sapratis, tad piedāvājumā varu izmantot arī ekvivalentas iekārtas un saules paneļus, tikai tad man piedāvājumā kā pielikumu jāpievieno iekārtas tehniskā tabula. Lieta tāda, ka saules paneļu marka nav īpaši populāra Latvijā, tāpēc arī šāds jautājums.*

**Atbilde**

Pretendents var piedāvāt ekvivalentas iekārtas. Šādā gadījumā ir jāizveido (piemēram) tabula kurā ir norādīta prasītā iekārta (nolikumā) ar iekārtas specifikāciju un pretendenta piedāvātā iekārta ar specifikāciju. Piedāvātās iekārtas specifikācija nevar būt nevienā rādītājā zemāka par nolikumā norādītās iekārtas specifikāciju (jābūt vienādiem vai labākiem tehniskajiem parametriem).

**Jautājums**

*Ņemot vērā, ka vēlos piedāvāt ne tikai labāko piedāvājumu cenas ziņā, bet arī izpildījuma, vakar biju devies uz Jūsu pēdējo pievienoto lokāciju Limbažu siltuma iepirkumā - Mazā Noliktavu 13, lai apsekotu situāciju klātienē.*

*Apskatot klātienē secināju, ka uz tā ir vairāki šķēršļi, kas traucēs novietot paneļus, kā arī vairāki šķēršļi, kas var radīt noēnojumu uz diezgan lielu platību no jumta.*

*Saprotams, ka vienīgais, no šķēršļiem, ko ir iespējams likvidēt ir koks kreisajā pusē. Vai tāmē rēķinot darba izdevumus jāiekļauj arborista pakalpojumi tā zāģēšanai vai ir cits plāns no Jūsu puses? Es tuvākajās dienās arī sagatavošu vizualizāciju, kurā norādīšu, cik pēc saviem ieskatiem uzskatu, ka uz šī jumta ir reāli iespējams uzmontēt paneļus.*

**Atbilde**

Sagatavojot piedāvājumu pretendentam nav jāņem vērā izmaksas, kas attiecas un saistītas laukuma sagatavošanā pirms būvdarbu uzsākšanas (koku zāģēšana, laukuma līdzināšana u.c.). Izdevumos ir jāiekļauj tie izdevumi, kas attiecās un saistīti ar darba izpildi (teritorija ir jānodod ne sliktākā stāvoklī kāda tā bija uzsākot darbus).